CELEX: 62007FN0137
Language: ro
Date: 2007-12-04 00:00:00
Title: Cauza F-137/07: Acțiune introdusă la 4 decembrie 2007 — Sergio și alții/Comisia Comunităților Europene

29.3.2008   
            
            
               RO
            
            
               Jurnalul Oficial al Uniunii Europene
            
            
               C 79/37
            
         Acțiune introdusă la 4 decembrie 2007 — Sergio și alții/Comisia Comunităților Europene
   (Cauza F-137/07)
   (2008/C 79/72)
   Limba de procedură: franceza
   Părțile
   
      Reclamanți: Giovanni Sergio (Bruxelles, Belgia) și alții (reprezentant: M. Lucas, avocat)
   
      Pârâtă: Comisia Comunităților Europene
   Obiectul și descrierea litigiului
   Anularea „Memorandumului de înțelegere între Organizațiile Sindicale și Profesionale (OSP) și Direcția generală Personal și Administrație (DG ADMIN)”, precum și a deciziilor autorității împuternicite să facă numiri (AIPN) confirmate prin memorandumul din 19 decembrie 2006 și a deciziei din 14 noiembrie 2006 — Cerere de daune interese cu valoare simbolică de un euro
   Concluziile reclamanților
   
               —
            
            
               Anularea „Memorandumului de înțelegere între Organizațiile Sindicale și Profesionale (OSP) și DG ADMIN privind alocarea resurselor pentru reprezentarea personalului pe anul 2006” comunicat secretarului alianței precum și președintelui Uniunii Sindicale Federale (USF) și președintelui Federației Funcției Publice Europene (FFPE) prin nota directorului Direcției generale Personal și Administrație din 19 decembrie 2006;
            
         
               —
            
            
               anularea deciziilor individuale de scutire de serviciu adoptate în favoarea reprezentanților „alianței” și/sau ai „FFPE” în temeiul acestui memorandum ori al calculului din 26 mai 2006 al reprezentativității OSP pe baza rezultatelor alegerilor din mai 2006 pentru secțiunea locală din Bruxelles și confirmate prin memorandumul din 19 decembrie 2006;
            
         
               —
            
            
               anularea deciziei directorului general pentru Personal și Administrație din 14 noiembrie 2006 de încetare a detașării cu jumătate de normă a domnului Marquez-Garcia și de reintegrare a acestuia în serviciu cu normă întreagă;
            
         
               —
            
            
               obligarea Comisiei la plata către fiecare dintre reclamanți a sumei simbolice de un euro cu titlu de reparare a prejudiciului moral și politic suferit în calitatea acestora de reprezentanți ai Uniunii Sindicale și a prejudiciului moral și asupra carierei suferit în calitate de funcționari sau agenți;
            
         
               —
            
            
               obligarea pârâtei la plata cheltuielilor de judecată.